A4-0094/94

Ψήφισμα σχετικά με τις οικονομικές και εμπορικές σχέσεις μεταξύ Ευρωπαϊκής Ένωσης και Ουκρανίας

Το Ευρωπαϊκό Κοινοβούλιο,

- έχοντας υπόψη το ψήφισμά του της 9ης Ιουλίου 1992 σχετικά με την οικονομική συνεργασία μεταξύ της Ευρωπαϊκής Κοινότητας και της ΚΑΚ ((ΕΕ C 241 της 21.09.1992, σελ. 161)),

- λαμβάνοντας υπόψη τα ψηφίσματά του της 12ης Μαρτίου 1993 σχετικά με τη μελλοντική συμφωνία μεταξύ της ΕΚ και των νέων ανεξάρτητων κρατών της πρώην Σοβιετικής Ένωσης ((ΕΕ C 115, της 26.04.1993, σελ. 248)), και της 21ης Απριλίου 1994 σχετικά με την κατάσταση στην Ουκρανία ((ΕΕ C 128, 9.5.1994, σελ. 309)),

- έχοντας υπόψη τη συμφωνία συνεργασίας μεταξύ ΕΕ και Ουκρανίας καθώς και την προσωρινή συμφωνία με την οποία θα τεθούν σε ισχύ οι διατάξεις της συμφωνίας συνεργασίας ΕΕ - Ουκρανίας για την εμπορική πολιτική,

- έχοντας υπόψη το ψήφισμά του της 27ης Οκτωβρίου 1995 σχετικά με την σύναψη της προσωρινής συμφωνίας ΕΕ-Ουκρανίας ((ΣΠ της ημερομηνίας αυτής, Μέρος II, σημείο 3.)),

- λαμβάνοντας υπόψη τη σύμφωνη γνώμη της 30ης Νοεμβρίου 1995 που εξέδωσε για τη σύναψη της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Ουκρανίας, αφετέρου (94/0136(AVC) ((ΣΠ της ημερομηνίας αυτής, Μέρος ΙΙ, σημείο 1α).)),

- έχοντας υπόψη το άρθρο 148 του Kανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων (Α4- 0094/94),

Α. γνωρίζοντας το γεγονός ότι οι οικονομικές και εμπορικές σχέσεις με την Ουκρανία εξακολουθούν να αναπτύσσονται με βάση τη συμφωνία εμπορίου και συνεργασίας που συνήφθη το 1989 μεταξύ της ΕΚ και της πρώην ΕΣΣΔ,

Β. επισημαίνοντας το γεγονός ότι η Ουκρανία διαθέτει μετά τη διάλυση της ΕΣΣΔ ως ανεξάρτητο κράτος ένα τμήμα των πυρηνικών όπλων της ΕΣΣΔ,

Γ. έχοντας υπόψη την έγκριση της ουκρανικής Βουλής για την προσχώρηση της Ουκρανίας στη Σύμβαση για τη μη διασπορά των πυρηνικών όπλων και λαμβάνοντας υπόψη το προβλεπόμενο κλείσιμο του θερμοπυρηνικού σταθμού του Τσέρνομπιλ,

Δ. επισημαίνοντας το γεγονός ότι η Ουκρανία δεν έχει μέχρι σήμερα καταβάλει αρκετές προσπάθειες για την αναμόρφωση του οικονομικού της συστήματος προς την κατεύθυνση της ελεύθερης και κοινωνικής οικονομίας της αγοράς,

Ε. ενθαρρυνόμενο από τα εκτεταμένα σχέδια πολιτικών και οικονομικών μεταρρυθμίσεων που διατύπωσε ο νεοεκλεγείς πρόεδρος της Ουκρανίας κ. Kutchma, σε λόγο του με την ευκαιρία της αναλήψεως των καθηκόντων του,

ΣΤ. εκτιμώντας την τεχνική και οικονομική βοήθεια την οποία χορηγούν στην Ουκρανία η ΕΕ και τα κράτη μέλη της καθώς και τα υπόλοιπα δυτικά βιομηχανικά κράτη,

1. χαιρετίζει τη σύναψη της συμφωνίας συνεργασίας με την Ουκρανία καθώς και την επικύρωσή της από την Ουκρανία στις 10 Νοεμβρίου 1994 και καλεί τα κράτη μέλη να επικυρώσουν άμεσα τη συμφωνία αυτή προκειμένου να ξεκινήσει το ταχύτερο δυνατό η ευρεία συνεργασία που προβλέπεται στη συμφωνία[semigr ]

2. επισημαίνει ότι η συμφωνία συνεργασίας αναφέρεται, εκτός από την εμπορική και οικονομική συνεργασία, και στην έναρξη ενός πολιτικού διαλόγου και μιας συνεργασίας στους τομείς της εσωτερικής ασφάλειας σε όλους τους τομείς της Ενώσεως, όπως αυτοί χαράχθηκαν εκ νέου από τη Συνθήκη ΕΕ[semigr ]

3. τονίζει ότι ο σεβασμός των δημοκρατικών αρχών και των ανθρωπίνων δικαιωμάτων δεν αποτελούν μόνο τη βάση της αμοιβαίας συνεργασίας, αλλά συνιστούν επίσης απαράβατη προϋπόθεση για την επιτυχία των μεταρρυθμίσεων προς την κατεύθυνση της οικονομίας της αγοράς[semigr ]

4. επιδοκιμάζει την συνταγματική συμφωνία μεταξύ του προέδρου Kutschma και του Κοινοβουλίου της Ουκρανίας στις 8 Ιουνίου 1995 σχετικά με τις αρμοδιότητες εκάστου, η οποία θα συμβάλει στη δημιουργία ευνοϊκού εσωτερικού κλίματος για την πραγματοποίηση των οικονομικών και πολιτικών μεταρρυθμίσεων

5. εκφράζει την ανησυχία του για την τρέχουσα οικονομική κατάσταση στην Ουκρανία, χαρακτηρίζεται από μια μεγαλύτερη υποχώρηση της παραγωγικής δραστηριότητας απ'ότι στις άλλες δημοκρατίες της ΚΑΚ, καθώς και από μεγαλύτερες μακροοικονομικές ανισορροπίες[semigr ]

6. φρονεί ότι τα υπερβολικά δημοσιονομικά ελλείμματα της Ουκρανίας καθώς και η κάλυψή τους με δάνεια της Κεντρικής Τράπεζας συνιστούν τους βασικούς λόγους για τις δυσμενείς αυτές εξελίξεις[semigr ]

7. επισημαίνει ότι για την υπέρβαση της οικονομικής κρίσεως είναι απαραίτητη η ύπαρξη συναινέσεως σε εθνικό επίπεδο, η οποία θα επιτρέψει την ίση κατανομή του αναγκαίου βάρους προσαρμογής σε όλα τα τμήματα του πληθυσμού[semigr ]

8. χαιρετίζει τη συμφωνία μεταξύ Ουκρανίας και Διεθνούς Νομισματικού Ταμείου (ΔΝΤ) σχετικά με τη χορήγηση ενίσχυσης στο ισοζύγιο πληρωμών ύψους 371 εκατ. δολλαρίων στο πλαίσιο της διευκολύνσεως για τη μεταρρύθμιση του συστήματος, με την οποία η Ουκρανία, και επί τη βάσει του σεβασμού της δημοκρατίας και των ανθρωπίνων δικαιωμάτων, έχει αναλάβει την υποχρέωση να καταβάλει έντονες προσπάθειες για την μακροοικονομική της σταθεροποίηση περιορίζοντας τις μακροοικονομικές της ανισορροπίες.

9. έχει συνείδηση του γεγονότος ότι υπό τις παρούσες μακροοικονομικές συνθήκες η χορήγηση δανείου εκ μέρους της ΕΕ επιβαρύνεται με κινδύνους, καλεί ωστόσο το Συμβούλιο, να χορηγήσει πάραυτα στην Ουκρανία τις δύο μεσοπρόθεσμες χρηματοδοτικές ενισχύσεις ύψους 85 εκατ. Εcu και 200 εκατ. Εcu σύμφωνα με τους όρους που προβλέπονται στις βασικές διατάξεις, επειδή χωρίς τις ενισχύσεις αυτές καθώς και εκείνες άλλων δωρητριών χωρών ή τις χρηματοδοτήσεις διεθνών χρηματοπιστωτικών ιδρυμάτων η Ουκρανία δεν θα είναι σε θέση να εξισορροπήσει το ισοζύγιο πληρωμών της[semigr ] ανησυχεί ωστόσο για τις εσωτερικές πολιτικές δυσχέρειες της Ουκρανίας όσον αφορά την κύρωση της συμφωνίας για την πρώτη μεσοπρόθεσμη χρηματοδοτική βοήθεια[semigr ]

10. καλεί την Επιτροπή να υποβάλει άμεσα την πρότασή της για γνωμοδότηση στο Σώμα[semigr ]

11. χαιρετίζει την προβλεπόμενη στη συμφωνία συνεργασίας δυνατότητα μιας στενότερης οικονομικής συνεργασίας της Ουκρανίας με τις υπόλοιπες δημοκρατίες της ΚΑΚ, μέσω της οποίας θα μπορούσαν να αποκατασταθούν οι παραδοσιακές σχέσεις τόσο στον τομέα της ενέργειας και των πρώτων υλών όσο και στη διάθεση των αγροτικών προϊόντων[semigr ]

12. επισημαίνει τις δυσκολίες τις οποίες εξακολουθεί να αντιμετωπίζει και σήμερα η Ουκρανία μετά την πυρηνική καταστροφή του Τσερνομπίλ, τόσο για την αποκατάσταση των ζημιών της καταστροφής όσο και για την εξασφάλιση του ενεργειακού της ανεφοδιασμού[semigr ]

13. εκφράζει την ικανοποίησή του για τις αποφάσεις που έλαβε η Ευρωπαϊκή Ένωση και οι υπόλοιπες βιομηχανικές χώρες σχετικά με την παροχή βοήθειας στην Ουκρανία για την αντιμετώπιση των προβλημάτων της.

14. επισημαίνει τη σημασία του εμπορίου αγροτικών προϊόντων για την Ουκρανία η οποία αποτελεί ένα σημαντικό παραγωγό αγροτικών προϊόντων[semigr ] καλεί συνεπώς την Επιτροπή να εξετάσει εάν μπορούν να παραχωρηθούν στην Ουκρανία, κατά την εφαρμογή της συμφωνίας συνεργασίας, ευρείες εμπορικές παραχωρήσεις στον αγροτικό τομέα, χωρίς ωστόσο αυτό να διαταράξει τις αγορές αγροτικών προϊόντων της Ένωσης[semigr ]

15. ελπίζει ότι οι προσεχείς ή τρέχουσες διαπραγματεύσεις για τη σύναψη ειδικών συμπληρωματικών συμφωνιών σχετικά με το εμπόριο υφαντουργικών προϊόντων και προϊόντων χάλυβα θα ολοκληρωθούν σύντομα με επιτυχία καθώς επίσης και ότι το εμπόριο πυρηνικών υλικών θα καταστεί δυνατόν να ρυθμιστεί με μια τέτοια συμφωνία[semigr ]

16. καλεί την Ευρωπαϊκή Ένωση και τα κράτη μέλη να ενδυναμώσουν τη συνεργασία τους στους τομείς της έρευνας, της αναπτύξεως, της μεταφοράς τεχνολογίας, της βιομηχανίας και του πολιτισμού[semigr ]

17. υπογραμμίζει τη σπουδαιότητα της συνομολογηθείσης στη συμφωνία συνεργασίας εναρμονίσεως του δικαίου καθώς και των υποχρεώσεων στους τομείς του ανταγωνισμού, της προστασίας της πνευματικής ιδιοκτησίας και των κρατικών ενισχύσεων, οι οποίες αποβλέπουν στη δημιουργία θεμιτών όρων για την αμοιβαία ανταλλαγή αγαθών[semigr ]

18. θεωρεί απαραίτητο, έως ότου εφαρμοστούν πλήρως οι ρυθμίσεις αυτές, να μπορεί η ΕΕ να λαμβάνει μέτρα εμπορικής προστασίας σε περιπτώσεις διαταράξεως της αγοράς καθώς και εισαγωγών ντάμπιγκ ή επιδοτούμενων προϊόντων από την Ουκρανία, χωρίς ωστόσο αυτό να οδηγεί σε καταχρήσεις για προστατευτικούς σκοπούς[semigr ]

19. συνειδητοποιεί το γεγονός ότι σε περίπτωση προσχωρήσεως της Ουκρανίας στον ΠΟΕ θα πρέπει να αναθεωρηθούν οι διατάξεις της συμφωνίας συνεργασίας όσον αφορά την κυκλοφορία των εμπορευμάτων, τη διασυνοριακή παροχή υπηρεσιών καθώς και τις προϋποθέσεις εγκαταστάσεως και αναμένει στην περίπτωση αυτή από την πλευρά της Ουκρανίας τη βελτίωση της προσβάσεως στην αγορά καθώς και τις προϋποθέσεις εργασίας και εγκαταστάσεως για επιχειρήσεις από την ΕΕ[semigr ]

20. παρατηρεί με ικανοποίηση ότι η Ουκρανία παραιτήθηκε από την έκδοση νομοθεσίας που συνεπάγεται δυσμενή μεταχείριση για τις επιχειρήσεις θαλασσίων μεταφορών από την ΕΕ, η οποία είναι αντίθετη με τις διατάξεις της συμφωνίας εταιρικής σχέσης[semigr ] εκφράζει ωστόσο τη λύπη του για το γεγονός ότι οι διαπραγματεύσεις για ρύθμιση των εσωτερικών πλωτών μεταφορών θα αρχίσουν μόνο μετά από τη θέση σε εφαρμογή της συμφωνίας[semigr ]

21. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο καθώς και τις κυβερνήσεις των κρατών μελών και της Ουκρανίας.